CELEX: E2017J0004
Language: fi
Date: 2018-03-21 00:00:00
Title: Tuomioistuimen tuomio, annettu 21 päivänä maaliskuuta 2018, asiassa E-4/17 – EFTAn valvontaviranomainen vastaan Norjan kuningaskunta (EFTA-valtion velvollisuuksien laiminlyönti – Direktiivi 2004/18/EY – Julkiset hankinnat – Julkista hankintaa koskeva sopimus – Julkinen käyttöoikeusurakka)

26.7.2018   
            
            
               FI
            
            
               Euroopan unionin virallinen lehti
            
            
               C 264/16
            
         
      TUOMIOISTUIMEN TUOMIO,
      annettu 21 päivänä maaliskuuta 2018,
      asiassa E-4/17
      EFTAn valvontaviranomainen vastaan Norjan kuningaskunta
      
         (EFTA-valtion velvollisuuksien laiminlyönti – Direktiivi 2004/18/EY – Julkiset hankinnat – Julkista hankintaa koskeva sopimus – Julkinen käyttöoikeusurakka)
      
      (2018/C 264/10)
      Asiassa E-4/17, EFTAn valvontaviranomainen vastaan Norjan kuningaskunta, on esitetty HAKEMUS, jossa pyydetään tuomioistuinta toteamaan, että Norjan kuningaskunta, joka on luokitellut maanalaisen pysäköintihallin rakentamista Torvetin alle Kristiansandissa ja pysäköintihallin toimintaa koskevan julkisen hankintasopimuksen virheellisesti ”palveluja koskevaksi käyttöoikeussopimukseksi” eikä ”käyttöoikeusurakaksi” sekä toteuttanut tarjouskilpailun, joka ei vastaa julkisia hankintoja koskevien ETA:n sääntöjen vaatimuksia, on rikkonut Euroopan talousalueesta tehdyn sopimuksen liitteessä XVI olevassa 2 kohdassa tarkoitetun säädöksen (Euroopan parlamentin ja neuvoston direktiivi 2004/18/EY, annettu 31 päivänä maaliskuuta 2004, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta) säännöksiä yhdessä ETA-sopimuksen liitteessä XVI olevassa 6a kohdassa tarkoitetun säädöksen (Euroopan parlamentin ja neuvoston asetus (EY) N:o 2195/2002, annettu 5 päivänä marraskuuta 2002, yhteisestä hankintasanastosta (CPV)) säännösten kanssa. EFTAn tuomioistuin, toimien kokoonpanossa Páll Hreinsson, presidentti ja esittelevä tuomari sekä tuomarit Per Christiansen ja Nicole Kaiser (ad hoc -tuomari), on antanut 21 päivänä maaliskuuta 2018 tuomion, jonka tuomiolauselma on seuraava:
      Tuomioistuin
      
                  1.
               
               
                  toteaa, että Norjan kuningaskunta on Kristiansandin kunnan vuonna 2015 toteuttaman, maanalaisen pysäköintihallin rakentamista Torvetin alle Kristiansandissa ja pysäköintihallin toiminnan käynnistämistä koskevan tarjouskilpailun osalta laiminlyönyt Euroopan talousalueesta tehdyn sopimuksen liitteessä XVI olevassa 2 kohdassa tarkoitetun, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY mukaisia velvoitteitaan, koska se ei ole
                  
                              i)
                           
                           
                              julkaissut hankintailmoitusta koko ETA-alueella direktiivin 58 artiklan 3 kohdassa vahvistettujen oikeudellisten edellytysten mukaisesti;
                           
                        
                              ii)
                           
                           
                              käyttänyt täydellisiä ja riittävän tarkkoja CPV-koodeja eikä sen vuoksi noudattanut direktiivin 58 artiklan 2 kohtaa yhdessä direktiivin 1 artiklan 14 kohdan sekä ETA-sopimuksen liitteessä XVI olevassa 6a kohdassa tarkoitetun, yhteisestä hankintasanastosta (CPV) 5 päivänä marraskuuta 2002 annetun Euroopan parlamentin ja neuvoston asetuksen (EY) N:o 2195/2002 kanssa; eikä
                           
                        
                              iii)
                           
                           
                              noudattanut direktiivin 59 artiklan mukaista vähimmäismääräaikaa hakemusten jättämiselle sopimuksentekomenettelyssä;
                           
                        
            
                  2.
               
               
                  määrää Norjan kuningaskunnan korvaamaan oikeudenkäyntikulut.